**שופטים ב', מאפייני השופט והספר**

**בעוד שבספר יהושע למדנו על מנהיג מוגדר עם תפקיד מוגדר. המצב בספר שופטים שונה.**

**בשיעור זה נלמד על דמות השופט ומאפייניו בספר שופטים, על האווירה המתוארת בספר ועל שלבי המחזוריות המאפיינים את הספר.**

1. קראו על הערכים [שופט](http://lib.cet.ac.il/pages/item.asp?item=12724&str1=%D7%A9%D7%95%D7%A4%D7%98&x=0&y=0&str3=&find=1&ex=0&docs=1&pic=1&sites=1&title=&all=1) ו - [שופטים](http://mikranet.cet.ac.il/pages/item.asp?item=12725) המתארים את דמות השופט שבספר שופטים ותארו בלשונכם את מאפייניו.

2. מה מאפיין את תקופת השופטים היעזרו במונח [אנרכיה](https://he.wikipedia.org/wiki/%D7%90%D7%A0%D7%A8%D7%9B%D7%99%D7%94) ובפסוק הבא (שופטים י"ז 6): "בַּיָּמִים הָהֵם אֵין מֶלֶךְ בְּיִשְׂרָאֵל  אִישׁ הַיָּשָׁר בְּעֵינָיו יַעֲשֶׂה"

**שופטים ב' 19-11, המחזוריות בספר שופטים**

יא וַיַּעֲשׂוּ בְנֵי-יִשְׂרָאֵל אֶת-הָרַע בְּעֵינֵי יְהוָה וַיַּעַבְדוּ אֶת-הַבְּעָלִים[[1]](#footnote-1) . יב וַיַּעַזְבוּ אֶת-יְהוָה אֱלֹהֵי אֲבוֹתָם הַמּוֹצִיא אוֹתָם מֵאֶרֶץ מִצְרַיִם וַיֵּלְכוּ אַחֲרֵי אֱלֹהִים אֲחֵרִים מֵאֱלֹהֵי הָעַמִּים אֲשֶׁר סְבִיבוֹתֵיהֶם וַיִּשְׁתַּחֲווּ לָהֶם וַיַּכְעִסוּ אֶת-יְהוָה.  יג וַיַּעַזְבוּ אֶת-יְהוָה וַיַּעַבְדוּ [לַבַּעַל וְלָעַשְׁתָּרוֹת](https://sites.google.com/site/orensaar11/1)[[2]](#footnote-2).  יד וַיִּחַר-אַף יְהוָה בְּיִשְׂרָאֵל וַיִּתְּנֵם בְּיַד-שֹׁסִים[[3]](#footnote-3) וַיָּשֹׁסּוּ אוֹתָם וַיִּמְכְּרֵם[[4]](#footnote-4) בְּיַד אוֹיְבֵיהֶם מִסָּבִיב וְלֹא-יָכְלוּ עוֹד לַעֲמֹד לִפְנֵי אוֹיְבֵיהֶם.  טו בְּכֹל אֲשֶׁר יָצְאוּ יַד-יְהוָה הָיְתָה-בָּם לְרָעָה כַּאֲשֶׁר דִּבֶּר יְהוָה וְכַאֲשֶׁר נִשְׁבַּע יְהוָה לָהֶם וַיֵּצֶר[[5]](#footnote-5) לָהֶם מְאֹד.  טז וַיָּקֶם יְהוָה שֹׁפְטִים וַיּוֹשִׁיעוּם מִיַּד שֹׁסֵיהֶם.  יז וְגַם אֶל-שֹׁפְטֵיהֶם לֹא שָׁמֵעוּ כִּי זָנוּ[[6]](#footnote-6) אַחֲרֵי אֱלֹהִים אֲחֵרִים וַיִּשְׁתַּחֲווּ לָהֶם  סָרוּ מַהֵר מִן-הַדֶּרֶךְ אֲשֶׁר הָלְכוּ אֲבוֹתָם לִשְׁמֹעַ מִצְו‍ֹת-יְהוָה לֹא-עָשׂוּ כֵן.  יח וְכִי-הֵקִים יְהוָה לָהֶם שֹׁפְטִים וְהָיָה יְהוָה עִם-הַשֹּׁפֵט וְהוֹשִׁיעָם מִיַּד אֹיְבֵיהֶם כֹּל יְמֵי הַשּׁוֹפֵט  כִּי-יִנָּחֵם יְהוָה מִנַּאֲקָתָם[[7]](#footnote-7) מִפְּנֵי לֹחֲצֵיהֶם וְדֹחֲקֵיהֶם[[8]](#footnote-8).  יט וְהָיָה בְּמוֹת הַשּׁוֹפֵט יָשֻׁבוּ וְהִשְׁחִיתוּ מֵאֲבוֹתָם לָלֶכֶת אַחֲרֵי אֱלֹהִים אֲחֵרִים לְעָבְדָם וּלְהִשְׁתַּחֲו‍ֹת לָהֶם  לֹא הִפִּילוּ מִמַּעַלְלֵיהֶם וּמִדַּרְכָּם הַקָּשָׁה[[9]](#footnote-9).

* **ספר שופטים מתאפיין במחזוריות בעלת מס' שלבים**

3. כתבו כל אחד משלבי המחזוריות והתאימו לו את הציטוט המתאים[[10]](#footnote-10).

4. מהי מטרת המחזוריות בספר שופטים? כתבו שני סיבות.

5. חפשו באינטרנט, תמונה, כרזה או סיסמה המכילה / מתייחסת לאחת מהסיבות שציינתם בשאלה הקודמת, הדביקו אותה בדף זה ונמקו בחירתכם.

1. כינוי לאלילים [↑](#footnote-ref-1)
2. בעל- אל כנעני, אל הגשמים, הסערות, הברקים והרעמים.

 עשתורת - אלה כנענית, אלת המלחמה והאהבה, בת הזוג של האל בעל. [↑](#footnote-ref-2)
3. אויבים שמטרידים את בנ"י [↑](#footnote-ref-3)
4. ה' נתן את בנ"י ביד האויבים [↑](#footnote-ref-4)
5. צרה או צער – בנ"י נמצאים בצרה או שהם מצטערים / מתחרטים על מעשיהם [↑](#footnote-ref-5)
6. סטו מדרך ה' [↑](#footnote-ref-6)
7. זעקתם – קריאת בנ"י לעזרה [↑](#footnote-ref-7)
8. הטרדות האויבים [↑](#footnote-ref-8)
9. לא המעיטו והפסיקו לעשות מעשים רעים [↑](#footnote-ref-9)
10. יתכן יותר מציטוט אחד [↑](#footnote-ref-10)